איתה אהבה בתוך בריכה אבל זה היה לפני הרבה בירות. נישקתי אותה בהבל פה מתוק, וליקקתי לה במיומנות כמעט בלי לנשום, אבל זה היה לפני הרבה סיגריות. היא אהבה ללטף את הגוף שלי. הייתה נותנת לי להרגיש כמו סייח צעיר. אבל זה היה לפני הרבה המבורגרים בבורגר קינג. עכשיו היא כמעט מתעלמת ממני. אומרת שכואב לה לאהוב מישהו שהורג את עצמו. "אני לא רוצה להיות פה כשתהיה מחרחר זפת, טיפש משיכר כמו כיכר לחם, ושמן כמו פרה. אני לא רוצה להיות פה כשאתה הורג את עצמך. אני לא רוצה לדעת שהייתי פה, ולא הצלחתי לשמור עלייך." ככה היא הייתה אומרת לי לפני השינה, מסופקת מינית ממישהו אחר ומסתובבת בלי להגיד עוד דבר, מפנה אליי את הגב. אני אמרתי לה אלף פעמים שאני אשתפר, ואלף פעמים אכזבתי אותה. הייתה חוזרת בערב מהעבודה, רואה אותי שיכור, פולט עשן, ועל השולחן שאריות של סטייקים. הייתי אוכל אותם בכמויות, לפעמים חמש. במכולת אמרו לי אתה שומר על תחלופת סטייקים טרייה. אני גוסס והיא תמיד צדקה. יש לאישה כישרון מיוחד לשמור על הגבר שלה, אבל לא כשהוא מטומטם כמוני. כל פעם שהייתה מגיעה לדירתה הייתה רואה אותו נשען על דלת דירתו ומביט בה כשהיא פותחת